2015 בישראל

2015 בישראל (ה'תשע"ה – ה'תשע"ו) היא השנה בה ציינה מדינת ישראל 67 שנים להקמתה.

הנהגה

אירועים בולטים 

 3 בפברואר – 8 תושבות חורה והסביבה נהרגות בתאונת דרכים בין משאית שהובילה טרקטור לבין אוטובוס בכביש 31 סמוך לצומת להבים. 
 10 - 11 בפברואר - סופת חול שבאה מסיני ומצרים, גרמה לאובך ברחבי ישראל
 16 בפברואר – רב-אלוף גדי איזנקוט החליף את רב-אלוף בני גנץ בתפקיד רמטכ"ל צה"ל.
 3 במרץ – ראש ממשלת ישראל, בנימין נתניהו, נשא נאום בפני הקונגרס של ארצות הברית אשר בו התריע מפני ההסכם המתגבש בין המעצמות ואיראן, להסדר תוכנית הגרעין האיראנית.
 17 במרץ – נערכו הבחירות לכנסת העשרים, שבהן ניצח הליכוד בראשות בנימין נתניהו.
 30 במרץ – בית המשפט המחוזי בירושלים הפך החלטה שלו מ-2012 והרשיע את אהוד אולמרט בקבלת דבר במרמה בנסיבות מחמירות בפרשת מעטפות הכסף.
 15 באפריל – נהג פלסטיני ביצע פיגוע דריסה בתחנת אוטובוס בגבעה הצרפתית בירושלים. בפיגוע נרצח שלום יוחאי שרקי בן ה-25 ונפצעה קשה ישראלית בת 20.
 3 במאי – הפגנת יוצאי אתיופיה בתל אביב: נערכה הפגנה אלימה של בני העדה האתיופית בתל אביב כנגד אפלייתם.
 6 במאי – הליכוד והבית היהודי חתמו על הסכם קואליציוני ובעקבות כך הודיע בנימין נתניהו לנשיא המדינה ראובן ריבלין שהוא הצליח להרכיב את ממשלת ישראל ה-34.
 14 במאי – הושבעה ממשלת ישראל ה-34.
 18 ביוני – הוצת מתחם כנסיית הלחם והדגים ליד הכנרת ועל קירותיו רוססה הכתובת "והאלילים כרות ייכרתון", ציטוט מתוך תפילת עלינו לשבח.
 23 ביוני – במהלך חתונה התרחש ביבנה אסון אולמי עדיה.
 5 ביולי – האתר הארכאולוגי בית שערים מתקופת בית שני, המשנה והתלמוד הוכרז כאתר מורשת עולמית.
 29 ביולי – בעקבות פסיקת בג"ץ הרס המנהל האזרחי את בתי דריינוף בבית אל, דבר שעורר סערה ציבורית גדולה.
 30 ביולי – הרצח במצעד הגאווה בירושלים - שישה צועדים במצעד הגאווה בירושלים נפצעו בפיגוע דקירה. אחת מהם, שירה בנקי, נפטרה מפצעי הדקירה בבית החולים כעבור שלושה ימים.
 31 ביולי – הצתת בית משפחת דוואבשה בדומא עם כתובות בעברית, וכתוצאה מן השרפה שפרצה נספו עלי סעד דוואבשה, פעוט בן שנה וחצי ושני הוריו, סעד וריהאם דוואבשה. בן המשפחה הנוסף, אחמד דוואבשה בן ה-4, נפצע קשה.
 21 באוגוסט – גשר מעריב בתל אביב פוצץ באופן מבוקר כחלק מעבודות התשתית של הרכבת הקלה בתל אביב.
 8–9 בספטמבר - סופת חול גדולה גרמה לאובך כבד בכל חלקי הארץ. לפי המטאורולוגים, מדובר בסופה הגדולה ביותר מאז תחילת המדידות.
 6 בספטמבר ואילך - התייקרות ניכרת של מוצרי מזון טריים ובהם ירקות ופירות, ביצים, עוף ובשר. המחסור התעורר בין השאר עקב גל חום שפגע ביבולים, וחג הקורבן המוסלמי שצוין במקביל לחגי תשרי.
 17 באוקטובר – נשרפו כ-35 אוטובוסים במסוף אוטובסים של חברת דן שנמצא בסמוך לקניון איילון.
 25 באוקטובר – סערה חריגה הכוללת משבי רוח עזים, גושי ברד גדולים במיוחד וגשם כבד, גורמת להצפות, קריסת עצים ומנופים. והפסקות חשמל ממושכות.
 28 באוקטובר – גשם כבד ברעננה גורם להצפות במספר מוקדים בעיר, בעיקר ברחוב אחוזה ובאזור קניון רננים.

הסכסוך הישראלי-פלסטיני 

• פיגועי טרור נגד ישראלים בישראל ובשטחים ב-2015
בשנת 2015 ובעיקר במחצית השנייה שלה חלה הסלמה באירועים ובתקריות האלימות במסגרת הסכסוך הישראלי-פלסטיני. בשנה זו כבקודמות לה, היו פיגועי טרור רבים מצד הפלסטינים, כאשר בעיקר נפוצו פיגועי דקירה, פיגועי דריסה, יידוי בקבוקי תבערה ואלפי מקרים של יידוי אבנים במה שכונה "טרור עממי" על ידי שירות הביטחון הכללי. רבים מהפיגועים אירעו באזור ירושלים. בתשרי ה'תשע"ו (ספטמבר-אוקטובר) חלה הסלמה בטרור הפלסטיני שהתבטאה בנוסף לטרור היומיומי בירושלים ואיו"ש גם ברצח 11 ישראלים וסדרת פיגועי דקירה בתוך הקו הירוק ומהומות אלימות מצד הפלג הצפוני של התנועה האסלאמית.

העימות בין ישראל לציר איראן-סוריה-חזבאללה 
 18 בינואר – התקיפה האווירית בגבול ישראל-סוריה (ינואר 2015): כלי תקשורת זרים מדווחים שמסוקי קרב של חיל האוויר הישראלי שיגרו מספר טילים אל עבר חוליית טרור בגבול ישראל-סוריה. חזבאללה אישר שחוליה של לוחמיו הותקפה ואמר שבתקיפת צה"ל נהרגו מספר פעילי חזבאללה, בהם בכירים וכן בנו של המחבל עימאד מורנייה. למחרת אישרה איראן שבין ההרוגים נמנה גם גנרל במשמרות המהפכה האסלאמית.
 27 בינואר – חזבאללה משגר 2 רקטות 107 מ"מ מסוריה אל עבר רמת הגולן. הרקטות נפלו בשטחים פתוחים וצה"ל השיב באש ארטילרית אל עבר המשגר.
 28 בינואר – המארב בהר דב: שני חיילים נהרגים ועוד 7 נפצעים מירי טיל נ"ט על רכב סיור צבאי בהר דב.
 25 באפריל – רשת אל-ג'זירה דיווחה כי חיל האוויר הישראלי הפציץ מאגרי טילי קרקע-קרקע בסוריה.
 26 באפריל – צה"ל הורג 4 מחבלים בגבול ישראל-סוריה אחרי שהללו חדרו לשטח ישראל במטרה להטמין מטעני חבלה.
 27 באפריל – כלי תקשורת זרים מדווחים על 3 תקיפות נוספות בלילה בסוריה, אותן הם ייחסו לחיל האוויר הישראלי.
 22 ביוני – בסמוך למג'דל שמס השתלטו תושבים דרוזים על אמבולנס צבאי שפינה פצועים ממלחמת האזרחים בסוריה, וערכו לינץ' בפצועים; אחד הפצועים נרצח, והשני נפצע באופן אנוש. שני חיילי צה"ל נפצעו קל במהלך האירוע.
 29 ביולי – כלי תקשורת בעולם הערבי מדווחים שבתקיפה של חיל האוויר הישראלי נהרגו 5 פעילי טרור בסוריה, מהם לפחות 2 פעילי חזבאללה. לפי ההערכות המחבלים היו בדרכם לביצוע פיגוע בגבול ישראל-סוריה.
 29 ביולי – דיווחים בסוריה על תקיפה ישראלית של מחסן נשק בדרום לבנון, 6 אנשי החזית העממית לשחרור פלסטין נפצעו.
 20 באוגוסט – לראשונה משנת 1973 נורה מטח של 5 רקטות מסוריה לעבר הגליל, 2 נפילות באצבע הגליל, 2 ברמת הגולן, נפילה נוספת בסוריה. בשעות הערב צה"ל החל תקיפות מאסיביות מהאוויר ומהיבשה של עמדות צבא סוריה ברמת הגולן הסורית, הודעת דובר צה"ל: "חיל האוויר ויחידות שריון ותותחנים תקפו בשעות האחרונות 14 מטרות של המשטר הסורי במרכז רמת הגולן הסורית, בתגובה לירי תלול המסלול שבוצע אחה"צ". מהתקיפות הללו נהרגו 2 חיילים ממשטר אסד ועוד כ-7 פצועים. מדובר בתקיפה הישראלית הנרחבת ביותר מאז מלחמת יום הכיפורים בחורף 1973.
 21 באוגוסט – חיל האוויר הישראלי ביצע סיכול ממוקד נגד רכב ובו 4 או 5 מחבלים, כתוצאה מכך כל יושבי הרכב נהרגו. לדברי צה"ל מדובר בחוליה ששיגרה את הרקטות יום קודם לעבר הגליל והגולן. כלי תקשורת בסוריה הודיעו שברכב ישבו אנשי הג'יהאד האסלאמי וחיילי משטר אסד ובהם קצין צבא בכיר.
 22 באוגוסט – דיווחים בעולם הערבי על תקיפה סורית כנגד חיל האוויר הישראלי, לטענתם צבא אסד שיגר טיל נ"מ לעבר מל"ט ישראלי, צה"ל לא התייחס לדווח זה. במקביל דווח על תקיפה ישראלית על תשתית חזבאללה בשטח סוריה סמוך לגבול עם לבנון, גם לדיווח זה לא התייחסו בצה"ל.
 26 בספטמבר – רקטה נפלה ברמת הגולן הישראלי, בצה"ל מעריכים שמדובר בירי זליגה כתוצאה מהלחימה המאסיבית על הגבול.
 27 בספטמבר – רקטות שנורו מסוריה נפלו בשטח פתוח ברמת הגולן בישראל. צה"ל השיב בירי ארטילרי ופגע ב-2 מטרות של חטיבה 90 של צבא סוריה.
 13 באוקטובר – מספר פצצות מרגמה פגעו ברמת הגולן. צה"ל הגיב בירי ארטילרי לעבר סוריה.
 19 בדצמבר – בשעות הערב, לפי דיווחים ערביים חיל האוויר הישראלי תקף מתקן האזנה בדרום לבנון.
 19 בדצמבר – לפי דיווחים זרים, ביצע חיל האוויר הישראלי תקיפה לילית בדמשק, שבה חוסלו לפחות 9 תומכי בשאר אל-אסד ואנשי חזבאללה, ביניהם רב-המחבלים סמיר קונטאר שהוביל את הפיגוע בנהריה בשנת 1979. בחזבאללה טענו שמדובר בתקיפה ישראלית.
 20 בדצמבר – מטח רקטות מלבנון נורה אל עבר הגליל המערבי, אזעקות נשמעו ביישובים רבים ביניהם נהריה, ראש הנקרה, שלומי, 3 רקטות התפוצצו באזור נהריה, בתגובה, צה"ל פתח בירי פגזים לעבר מקור הירי, כמה פעילי חיבאללה נפצעו, לפי ההערכות מדובר בארגון פלסטיני ששיגר את הרקטות.

המלחמה בטרור בסיני - הצד הישראלי 
 2 ביולי – בעקבות התגברות פעולות הטרור בחצי האי סיני הועלתה רמת הכוננות בגבול המצרי, סוללת כיפת ברזל הוצבה בעיר אילת.
 3 ביולי – בשעות אחר הצהריים נשמעה אזעקה בכמה יישובים במועצה אזורית אשכול אחרי שמטח של 3 רקטות נורה משטח סיני לעבר האזור. אין נפגעים ונגרם נזק קל לשדה חקלאי. שלוחת דאעש בסיני לקחה אחריות על הירי.

נפטרו 
(:קטגוריה:ישראלים שנפטרו ב-2015)

ראו גם 
גל הטרור בירושלים (2015)

קישורים חיצוניים

הערות שוליים